**Poučenie pre poškodeného vo veci uplatnenia nároku na náhradu škody spôsobenej určeným živočíchom / § 100 zákona č. 543/2002 Z. z. o ochrane prírody a krajiny v znení neskorších predpisov /**

**Upozorňujeme na nasledovné ustanovenia :**

§ 100 ods. 1 zákona č. 543/2002 Z. z. :  Poškodený alebo pozostalá osoba (ďalej len „poškodený") písomne oznámi vzniknutú škodu podľa tohto zákona do 60 dní odo dňa jej zistenia orgánu ochrany prírody, v ktorého územnom obvode ku škode došlo, okrem prípadu, ak ide o škodu na majetku a poškodeným nie je pozostalá osoba; v takomto prípade je **lehota na oznámenie škody 48 hodín od jej zistenia**. Pri škode na rybách poškodený písomne oznámi orgánu ochrany prírody vznikajúcu škodu podľa tohto zákona po zistení výskytu určených živočíchov v blízkosti vodnej plochy, v ktorej sa uskutočňuje chov rýb.

§ 100 ods. 2 zákona č. 543/2002 Z. z. :   Právo na náhradu škody musí poškodený uplatniť **písomnou žiadosťou** doloženou dokladmi a podkladmi potrebnými na posúdenie nároku na náhradu škody na orgáne ochrany prírody a krajiny, v ktorého územnom obvode ku škode došlo, a to ak ide o škodu na

a) živote alebo zdraví, najneskôr do dvoch rokov od vzniku škody,

b) vybraných domestikovaných živočíchoch, pastierskych psoch, včelstvách a včelárskych

zariadeniach, nepozbieraných poľných plodinách, drevinách alebo lesných porastoch alebo

poľovnej raticovej zveri, **do jedného mesiaca odo dňa, keď sa poškodený o škode dozvedel,**

**najneskôr však do šiestich mesiacov odo dňa, keď škoda vznikla**.

**§ 46 Vyhl. č. 170/2021 : Náležitosti žiadosti o poskytnutie náhrady škody a doklady a podklady, ktoré poškodený k žiadosti pripája (§ 100 ods. 5 zákona č. 543/2002 Z. z):**

(1) Žiadosť o poskytnutie náhrady škody obsahuje

a) meno, priezvisko a adresu trvalého pobytu alebo názov alebo obchodné meno, sídlo alebo miesto podnikania žiadateľa,

b) uvedenie miesta a rozsahu škody,

c) označenie určeného živočícha, ktorý škodu spôsobil na základe výsledku miestneho zisťovania podľa § 101 ods. 1 zákona,

d) opis opatrení vykonaných na zabránenie vzniku škody,

e) spôsob poskytnutia náhrady škody.

(2) K žiadosti o náhradu škody sa pripája

a) lekárska správa od lekára, ktorý ošetril alebo liečil fyzickú osobu po útoku určeného živočícha, ak ide o škodu na zdraví fyzickej osoby,

b) výpis z matriky o smrti fyzickej osoby a lekárska správa od lekára, ktorý ošetril osobu po útoku určeného živočícha, ak ide o škodu na živote fyzickej osoby,

 c) doklad o vlastníckom alebo inom práve k pozemku, na ktorom ku škode došlo, ak ide o škodu na poľných plodinách, drevinách alebo lesných porastoch,

 d) doklad o užívateľskom práve k rybníku, rybochovnému zariadeniu alebo malej vodnej nádrži a znalecký posudok o vzniku škody a o jej výške, ak ide o škodu na rybách,

 e) iný doklad preukazujúci vzniknutú škodu a výšku vzniknutej škody.

**§ 45 Vyhl. č. 170/2021 : Podrobnosti o primeraných preventívnych opatreniach na ochranu vybraných domestikovaných živočíchov, včelstiev a včelárskych zariadení pred určeným živočíchom /§ 98 ods. 1 zákona č. 543/2002 Z.z. /**

(1) Poskytnutie náhrady škody spôsobenej určenými živočíchmi podľa § 44 na vybraných

domestikovaných živočíchoch, včelstvách a včelárskych zariadeniach je podmienené vykonaním aspoň jedného z nasledovných preventívnych opatrení v čase pred vznikom a počas vzniku škody:

a) pri ovciach, kozách a dobytku je zabezpečený aktívny dohľad pastiera a prítomný pastiersky strážny pes, ktorý je voľne pustený pri stáde; aktívny dohľad pastiera sa nevyžaduje, ak sú zvieratá umiestnené v uzatvorenom objekte, ako je uzavretá ohrada, oplotenie, košiar alebo elektrický ohradník,

b) umiestnenie hospodárskych zvierat, včelstiev a včelárskych zariadení za elektrickým

ohradníkom,

c) umiestnenie včelstiev a včelárskych zariadení v zamrežovanej kovovej klietke s veľkosťou oka najviac 10 cm x 10 cm alebo na vyzdvihnutej plošine umiestnenej vo výške aspoň 3 m nad zemou a s vysunutím okraja plošiny od podporných stĺpov aspoň 60 cm,

d) umiestnenie hospodárskych zvierat, včelstiev a včelárskych zariadení za uzavretou ohradou

alebo oplotením v zastavanom území obce s výškou aspoň 140 cm alebo v uzavretej stavbe, ako je stajňa alebo maštaľ.

**Príloha:**

1. Oznámenie o vzniknutej škode podľa § 100 ods. 1 zákona č. 543/2002 Z.z.- tlačivo

2. Žiadosť o poskytnutie náhrady škody podľa § 46 ods.1, ods. 2 vyhlášky č. 170/2021 Z. z -

 tlačivo

Poškodený: ............................................................

Prevzal dňa: ............................................................